[Wen] Country-sangers hou lekker opskop in PretoriaDie “LEKKERSTE Country-show van die jaar” vind op 7 April plaas (Foto: Verskaf) [promosieartikel] As jy ŉ bladsy uit jou dagboek moet skeur of die flaterwater nader moet hark om te verseker dat jy op Vrydagaand 7 April saam met LekkerFM en Country Collage kan makietie – doen dit. Van Suid-Afrika se gewildste country-sangers is dan by die Centurion-teater te sien vir die “LEKKERSTE Country-show van die jaar”. Country-liefhebbers kan onder meer uitsien na JJ Stephens, Jason Bradley en Ernie Bates. Charlene Olwage, mediabestuurder vir LekkerFM, sê dié country-sangers is slaggereed om die gehoor op hul voete te hê. “Mense kan uitsien na ŉ groot verskeidenheid tradisionele tot moderne country, dus liedjies waarvan almal hou. Daarbenewens het die teater ŉ baie lekker gesellige atmosfeer en is dit die perfekte Vrydagaand-kuier vir ŉ paartjie, gesin of sommer net om van die week te vergeet,” vertel sy. Daar gaan ook ŉ wynkelder wees en die KWV gaan ŉ wynpromosie vooraf doen. Kaartjies kos R150 per persoon en is beskikbaar by Tix SA of die Centurion Teater. Jy kan ook die teater kontak by 012 664 7859. WEN: Twee lesers kan elk ŉ dubbelkaartjie na die geleentheid losslaan. Om in te skryf, stuur jou naam, van, fisiese adres en kontak nommer en jou antwoord op die volgende vraag na [email protected]: Wie bied die LEKKERSTE Country-show van die jaar aan? Inskrywings sluit 4 April. Wenners word per e-pos in kennis gestel.